CELEX: 32016D0430
Language: lt
Date: 1423526400000
Title: 2015 m. vasario 10 d. Tarybos sprendimas (ES) 2016/430 dėl Europos bendrijos bei jos valstybių narių ir Maroko Karalystės bendradarbiavimo susitarimo dėl civilinės pasaulinės palydovinės navigacijos sistemos (GNSS) sudarymo

23.3.2016   
            
            
               LT
            
            
               Europos Sąjungos oficialusis leidinys
            
            
               L 76/1
            
         TARYBOS SPRENDIMAS (ES) 2016/430
   2015 m. vasario 10 d.
   dėl Europos bendrijos bei jos valstybių narių ir Maroko Karalystės bendradarbiavimo susitarimo dėl civilinės pasaulinės palydovinės navigacijos sistemos (GNSS) sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:
   
               (1)
            
            
               2005 m. balandžio 21 d. Taryba įgaliojo Komisiją pradėti derybas su Maroku dėl bendradarbiavimo susitarimo dėl civilinės pasaulinės palydovinės navigacijos sistemos (GNSS) sudarymo;
            
         
               (2)
            
            
               pagal 2006 m. lapkričio 27 d. Tarybos sprendimą 2006 m. gruodžio 12 d. pasirašytas Europos bendrijos bei jos valstybių narių ir Maroko Karalystės bendradarbiavimo susitarimas dėl civilinės pasaulinės palydovinės navigacijos sistemos (GNSS) (toliau – Susitarimas);
            
         
               (3)
            
            
               Susitarimu sudaromos sąlygos glaudesniam bendradarbiavimui su Maroku palydovinės navigacijos srityje. Juo bus įgyvendintos įvairios Europos palydovinės navigacijos programų dalys;
            
         
               (4)
            
            
               Susitarimas turėtų būti patvirtintas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos bendrijos bei jos valstybių narių ir Maroko Karalystės bendradarbiavimo susitarimas dėl civilinės pasaulinės palydovinės navigacijos sistemos (GNSS).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Susitarimo 18 straipsnio 1 dalyje nurodytą pranešimą ir taip išreiškia Sąjungos sutikimą laikytis Susitarimo (2), ir pateikia šį pranešimą:
   
      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas bei nuo tos dienos naudojasi visomis Europos bendrijos teisėmis ir prisiima visus jos įsipareigojimus. Todėl nuorodos į „Europos bendriją“ Susitarimo tekste laikomos nuorodomis į „Europos Sąjungą“.“
   
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. vasario 10 d.
      
         
            Tarybos vardu
         
         
            Pirmininkas
         
         E. RINKĒVIČS
      
   
   
      (1)  Pritarimas pareikštas 2014 m. gruodžio 16 d.
   
      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.